paragraph_text: Nakon mučeničke Pavlove smrti, Timotej je imao za učitelja sv. Ivana Evanđelista. Ali kada ovoga car Domicijan progna iz Efeza na otok Patmos, Timotej je ostao u Efezu kao biskup. U vrijeme poganskoga praznika zvanog katagogium, neznabošci ljuti na kršćane, mučki i pod maskama napali su Timoteja i ubili ga (oko 93. godine). Njegove moći kasnije su prenijete u Carigrad i sahranjene u crkvi Svetih Apostola, do groba sv. Luke Evanđelista i Andreja Prvozvanoga.